Nr.360/06.01.2017

Sfânta Sărbătoare a Bobotezei, marcată cu evlavie la Medgidia

Azi, 06 ianuarie 2017, Sfânta sărbătoare a Botezului Domnului a reunit zeci de locuitori ai municipiului Medgidia, dornici să se bucure împreună de această zi în care conform tradiției creștine, Duhul Sfânt se coboară peste ape, sfințindu-le și purificându-le.

Cu ocazia acestei reprezentative sărbători creștine, Primăria Municipiului Medgidia în colaborare cu Protoieria Medgidia, a organizat slujba de sfințire a Aghiasmei Mari.

Procesiunea de sfințire a apei s-a desfășurat pe Faleza Canalului Dunăre Marea Neagră începând cu ora 12.00. Datorită condițiilor meteorologice nefavorabile, ritualul aruncării Sfintei Cruci în apa canalului a fost imposibil de susținut. În ciuda temperaturilor foarte scăzute, un număr de 8 tineri curajoși au dorit să onoreze tradiția recuperării Sfintei Cruci. Curajul lor a fost răsplătit de însuși primarul Valentin Vrabie, care a înmânat premii de consolare tuturor persoanelor înscrise în competiție.

Compartimentul de Relații Publice și Presă

06.01.2017